Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: 55/1999. (VI. 16.) OGY határozat
Paragraph Index: 32

1. Az Országgyűlés — a magyar kontingens részvételéről a koszovói békefenntartásban részt vevő nemzetközi erőkben (KFOR) tárgyában hozott — 55/1999. (VI. 16.) OGY határozata a következő új 3. ponttal egészül ki, és a jelenlegi 3. pont számozása 4. pontra változik: (Az Országgyűlés) „3. az Alkotmány 19. § (3) bekezdés j) pontjára tekintettel hozzájárulását adja ahhoz, hogy a Magyar Köztársaság a koszovói békefenntartásban részt vevő nemzetközi erőkhöz (KFOR) — az 1. és 2. pontban foglaltakon túl — egy mozgó orvosi laboratóriumot működtető, egyéni fegyverekkel és felszereléssel rendelkező egészségügyi kontingenssel is hozzájáruljon. A kontingens létszáma nem lehet több, mint 20 fő, amely a váltási periódusokban sem haladhatja meg a 30 főt. A hozzájárulás időtartama a koszovói békefenntartásban részt vevő nemzetközi erők (KFOR) feladatának végéig terjed;”

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes